**EUSKARAZ EGINDAKO IKASKETA OFIZIALAK EZAGUTZEN DITUEN ETA IKASKETA HORIEK EUSKARAZKO HIZKUNTZ TITULU ETA ZIURTAGIRIEKIN EGIAZTATZETIK SALBUESTEN DUEN DEKRETUA BIGARREN ALDIZ ALDATZEKO DEKRETU PROIEKTUA.**

Apirilaren 3ko 47/2012 dekretuak, euskaraz egindako ikasketa ofizialak ezagutzen dituenak eta ikasketa horiek hizkuntz titulu eta ziurtagiriekin egiaztatzetik salbuesten duenak (1. artikulua) bi helburu ditu: alde batetik, eta Hizkuntzen Erreferentziarako Marko Bateratu Europarrak xedatutakoaren arabera, euskara ezagutzen dutela aitortzea hezkuntza-sistemako ikasketa ofizial batzuk euskaraz egin dituztenei; bestetik, aurreko ezagutzaren ondorioz, euskarazko titulu eta hizkuntz ziurtagirien bidez (1. art.) ezagutza hori egiaztatu behar izatetik salbuestea apirilaren 3ko 47/2012 dekretuaren 5. artikuluan jasota agertzen diren egoeretan.

Bestalde,urriaren 16ko 222/2012 dekretuaren bidez sortu eta araututako Euskarazko Titulu eta Ziurtagirien Erregistro Bateratuak (RUTCE) erakunde batzuei eta datuen titularrak diren pertsonei pertsonen euskarazko ezagutza-mailari buruzko informazio ofiziala ematea du helburu, pertsona horiek egiaztatuta dituzten titulu eta ziurtagiri desberdinetan oinarrituta (1.3. art.).

Hala ere, urriaren 16ko 222/2012 dekretu horrek ez ditu, 3. artikuluan, ikastetxeak, unibertsitateak edo unibertsitateaz kanpokoak, Euskarazko Titulu eta Ziurtagirien Erregistro Bateratuan (RUTCE) sartu beharreko datuen jatorria diren iturrien artean kontuan hartzen; datuen jatorri lehenago zeuden administrazio-erregistroetara mugatzen du, Hezkuntza Sailak dituen horiek besteak beste.

Euskararen ezagutza aitortzea eta apirilaren 3ko 47/2012 dekretuak egiaztatzeko ezartzen dituen salbuespenak, baita ezagutza hori eta salbuespen horiek urriaren 16ko 222/2012 dekretuaren bidez sortu eta araututako Euskarazko Titulu eta Ziurtagirien Erregistro Bateratuari (RUTCE) jakinaraztea ere, sartuko diren administrazio-erregistro baten sorrerak, alde batetik, emango dio Hezkuntza Administrazioari hezkuntza-sistemaren titulu akademiko ofizialen ondoriozko ezagutza kontrolatzeko aukera eta, bestetik, emango die urriaren 16ko 222/2012 dekretuaren 1.3. artikuluan jasota agertzen diren erakundeei titularrek, apirilaren 3ko 47/2012 dekretuaren 5. artikuluan agertzen diren egoeretan, azaldutako datuak benetakoak diren egiaztatzeko aukera.

Halaber, emango die apirilaren 3ko 47/2012 dekretuan jasota agertzen diren ezagutzaren eta salbuespenen onuradunei euskararen ezagutza mailari buruzko informazioa lortzeko aukera, Hizkuntzen Erreferentziarako Marko Bateratu Europarraren arabera; izan ere, ezagutza hori eta euskarazko titulu eta hizkuntz ziurtagirien bidez egiaztatu behar izatetik salbuestea hezkuntza-sisteman lortutako titulu akademiko ofizialaren ondoriozkoak dira.

Horregatik, derrigorrezko txostenak emanda, Euskadiko Aholku Batzorde Juridikoak xedatutakoaren arabera, Gobernantza Publiko eta Autogobernurako sailburuaren, Hezkuntza sailburuaren, Osasun sailburuaren, Kultura eta Hizkuntz Politikarako sailburuaren eta Segurtasun sailburuaren proposamenez eta Gobernu Kontseiluak -----(e)ko ---------aren ---------(-e)an egindako bilkuran deliberatu eta onartu ondoren,

EBAZTEN DUT

Artikulu bakarra.- Apirilaren 3ko 47/2012 dekretua, euskaraz egindako ikasketa ofizialak ezagutzen dituena eta ikasketa horiek euskarazko titulu eta hizkuntz ziurtagirien bidez egiaztatzetik salbuesten duena, aldatzea.

7. artikulu berri bat, ondorengo edukiarekin, gehitzen zaio euskaraz egindako ikasketa ofizialak ezagutzen dituen eta ikasketa horiek euskarazko titulu eta hizkuntz ziurtagirien bidez egiaztatzetik salbuesten duen apirilaren 3ko 47/2012 dekretuari:

*“ 7. artikulua- Euskaraz egindako Bigarren Hezkuntzaren eta unibertsitate-irakaskuntzaren ondoriozko euskararen ezagutza-maila erregistratzea.*

*1. Euskaraz egindako Bigarren Hezkuntzaren eta unibertsitate-irakaskuntzaren ondoriozko euskaren ezagutza-maila ezagutzeko erregistroa sortzen da.*

*2. Erregistroak administrazio-izaera du eta adierazpideko deklarazioa da.*

*3. Dekretu honetan jasota agertzen diren ezagutza eta salbuespenak sartzeko da erregistroa eta euskararen ezagutza eta dekretu honetan agertzen diren egiaztatze-salbuespenak aitortzeari buruzko egiaztatzea, informazioa eta kreditatzea erraztea du helburu.*

*4. Erregistroa bi ataletan eratzen da:*

1. *Unibertsitatekoak ez diren tituluen atala. Unibertsitateaz kanpoko irakaskuntzaren tituluen arloko Hezkuntza Saileko zuzendaritza eskudunari atxikitzen zaio atal hau eta dekretu honetan jasota agertzen diren unibertsitateaz kanpoko tituluen ondoriozko ezagutza eta salbuespenak sartzea du helburu.*
2. *Unibertsitate-tituluen atala. Unibertsitate-irakaskuntzak ezartzea baimentzearen arloko Hezkuntza Saileko zuzendaritza eskudunari atxikitzen zaio atal hau eta dekretu honetan jasota agertzen diren unibertsitate-tituluen ondoriozko ezagutza eta salbuespenak ditu helburu.*

*5. Dekretu honen arabera Hizkuntzen Erreferentziarako Marko Bateratu Europarraren maila konkretu baten baliokide den euskararen ezagutza bat aitortuta duten eta ezagutza hori euskarazko titulu edo hizkuntz ziurtagiri baten bidez egiaztatzetik salbuetsita dauden pertsonen datuak hartuko ditu, titulu akademiko ofiziala emateko prozesua tramitatzea dagokion ikastetxe edo unibertsitatean eta bere atalen bidez, Erregistroak.*

*Ondorengo datuak jasoko dira:*

*a) Identifikazio-datuak: izen-deiturak, nortasun-agiri nazionala, aipatutako ezagutza eta salbuespenak eragin dituen titulu akademiko ofiziala lortu duen pertsonaren pasaportea edo egoitza-txartela.*

*b) Lortutako titulu akademiko ofiziala eta lortu den data.*

*c) Bigarren Hezkuntzako tituluen kasuan, euskaraz egindako curriculumaren ehunekoa.*

*d) Euskaraz egindako kredituen edo jardueren gutxienezko kopuru bat exijitzen zaien unibertsitate-tituluen kasuan, bete direnen xehetasuna, dekretu honen eranskinetan exijitutakoaren arabera.*

*e) Hizkuntzen Erreferentziarako Marko Bateratu Europarrarekin ezagutzaren aldetik baliokide den titulu akademiko ofiziala, dekretu honen arabera.*

*Halaber, dekretu honen aplikazioan emandako ziurtagiriak bidaliko dizkiote dagokion Erregistroaren atalari ikastetxeak eta unibertsitateek “.*

*6. Erregistroak, bere atalen bidez, Euskarazko Titulu eta Ziurtagirien Erregistro Bateratuari (RUTCE) emango dio jasotako datuen berri, aplikatzeko araudira egokitzen direla egiaztatu ondoren.*

*7. Urriaren 16ko 222/2012 dekretuaren bidez sortutako Euskarazko Titulu eta Ziurtagirien Erregistro Bateratuaren (RUTCE) bidez kontsultatu ahal izango dira bakarrik Erregistroaren datuek, eta aipatutako RUTCE kontsulta dezaketen pertsona eta erakundeek egin ahal izango dute kontsulta.*

*8. 6. artikuluan eta hirugarren xedapen gehigarrian jasota agertzen diren ziurtagirien kalterik gabe, titulua lortu duen pertsonak izango du, RUTCEren bidez, euskararen ezagutza maila kontsultatu, lortu eta egiaztatzeko aukera, Hizkuntzen Erreferentziako Marko Bateratu Europarrak xedatutakoaren arabera; izan ere, marko horren arabera, lortutako titulu akademiko ofizialaren ondoriozkoak dira ezagutza maila hori aitortzea eta euskarazko titulu eta hizkuntz ziurtagirien bidez egiaztatu behar izatetik salbuestea, dekretu honen 5. artikuluan jasota agertzen diren ondorioetarako “.*

AZKEN XEDAPENA.

Euskal Herriko Agintaritzaren Aldizkarian argitara eman eta hurrengo egunean sartuko da dekretu hau indarrean.